钦定古今图书集成/明伦汇编/官常典/第746卷 > 张士俊
## 钦定古今图书集成/明伦汇编/官常典/第746卷 > 张士俊

按《德安府志》：“士俊，字登揆，应城人。幼丧父，事母孝爱
兄弟，中万历戊午乡试。崇祯初，授宁化知县。俗多健
讼，士俊尝诵卫伯玉情恕理遣之言，讼遂衰止。时峒
贼窃发，汀、潮、虔诸郡戒严，士俊捐资募勇士千人，截
守六隘，贼不敢犯。事平，南赣巡抚捷闻于朝，赐白金
八两，纻丝表里一副，赠父泮文林郎，擢宁羌知州。丙”
子，还里。十二月，“献贼”陷城；抗节不屈，死于难。